ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
24 Φεβρουαρίου 2025
ΤΕΥΧΟΣ  ΤΡΙΤΟ
Αρ. Φύλλου 656
ΠΕΡΙΕΧΟΜΕΝΑ
Υπουργείο Εξωτερικών
Υπουργείο Εθνικής Άμυνας
Υπουργείο Προστασίας του Πολίτη
ΥΠΟΥΡΓΕΙΟ ΕΞΩΤΕΡΙΚΩΝ
Με την υπό στοιχεία Π10ΤΗΛ-67332/10.02.2025 κοινή απόφαση του Υφυπουργού Εθνικής Οικονομίας και
Οικονομικών και της Υπηρεσιακής Γενικής Γραμματέως
του Υπουργείου Εξωτερικών, που εκδόθηκε σύμφωνα με τις διατάξεις του άρθρου 422 του ν. 4781/2021
(Α’ 31), καθώς και των υπ’ αρ. 113/10.07.2023 (Β’ 4443)
και 137/01.08.2023 (Β’ 4845) αποφάσεων του Υπουργού Εξωτερικών και της υπό στοιχεία 164007 ΕΞ 2023/
07.11.2023 (Β’ 6432) απόφασης του Υφυπουργού Εθνικής
Οικονομίας και Οικονομικών, προσλαμβάνεται η Χρύσα
Μαρία Κοφίνα του Γεωργίου, με σύμβαση εργασίας Ιδιωτικού Δικαίου Ορισμένου Χρόνου διάρκειας δύο ετών,
σε θέση Τηλεφωνητή στην Πρεσβεία της Ελλάδας στο
Λονδίνο, με αντιμισθία 2.900 € (Αρ. βεβ. ΣΤ4 Διεύθυνσης Οικονομικής Διοίκησης Υπουργείου Εξωτερικών:
4789/10.02.2025).
Με εντολή Υφυπουργού
Εθνικής Οικονομίας
και Οικονομικών
Η Προϊσταμένη
της Γενικής Διεύθυνσης
Η Υπηρεσιακή
Δημοσιονομικής
Γενική Γραμματέας
Πολιτικής και
του Υπουργείου
Προϋπολογισμού
Εξωτερικών
ΙΟΥΛΙΑ
ΘΗΡΕΣΙΑ-ΠΑΡΑΣΚΕΥΗ
ΑΡΜΑΓΟΥ
ΑΓΓΕΛΑΤΟΥ
ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ
Με την υπό στοιχεία Φ.471.11/ΑΔ.935/Σ.337/27.01.2025
κοινή απόφαση του Γενικού Γραμματέα του Υπουργείου
Εθνικής Άμυνας και του Προϊσταμένου της Γενικής Διεύθυνσης Ανθρωπίνου Δυναμικού Δημοσίου Τομέα του
Υπουργείου Εσωτερικών, που εκδόθηκε σύμφωνα με τα
άρθρα 16 και 17 του ν. 3528/2007 (Α’ 26) και τις διατάξεις
του άρθρου 19 του ν. 1911/1990 (Α’ 166) και την υπό στοιχεία ΔΙΠΑΑΔ/Φ.Κ./315/11653/7.10.2024 (Β’ 5865) από-
φαση κατανομής προσωπικού στο Υπουργείο Εθνικής
Άμυνας, Γενικό Επιτελείο Αεροπορίας, της Υφυπουργού
Εσωτερικών, διορίζεται η ΦΑΤΟΥΡΟΥ ΣΤΑΥΡΟΥΛΑ του
ΜΙΧΑΗΛ (ως β’ μέλος), ως Δόκιμη Υπάλληλος, σε κενή οργανική θέση προσωπικού με σχέση εργασίας δημοσίου
δικαίου του ΥΠΕΘΑ/ΓΕΑ/124ΠΒΕ στον Νομό Αρκαδίας,
κατηγορίας ΔΕ του κλάδου/ειδικότητας ΔΕ ΒΟΗΘΩΝ
ΦΑΡΜΑΚΕΙΟΥ/ΔΕ ΒΟΗΘΩΝ ΦΑΡΜΑΚΕΙΟΥ, με εισαγωγικό
βαθμό Δ’ και πρώτο μισθολογικό κλιμάκιο.
(Αρ. βεβ. Διεύθυνσης Οικονομικού ΓΕΑ: 160/4.11.2024).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 7572210510/20.01.2025).
(Αρ. βεβ. ΔΙΠΑΑΔ/Υπουργείου Εσωτερικών: 3554/
20.01.2025).
Ο Προϊστάμενος
της Γενικής Διεύθυνσης
Ανθρώπινου Δυναμικού
Δημοσίου Τομέα του
Υπουργείου Εσωτερικών κ.α.α.
Η Προϊσταμένη της Διεύθυνσης
Προγραμματισμού
Ο Γενικός Γραμματέας	 και Ανάπτυξης
του Υπουργείου
Ανθρώπινου Δυναμικού
Εθνικής Άμυνας
του Υπουργείου Εσωτερικών
ΑΝΤΩΝΙΟΣ
ΕΛΕΝΗ
ΟΙΚΟΝΟΜΟΥ
ΡΟΥΦΟΥ
25.02.2025 19:23:27
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 656/24.02.2025
ΣΤΡΑΤΙΩΤΙΚΗ ΣΧΟΛΗ ΕΥΕΛΠΙΔΩΝ
Αριθμ. Φ.391/06/9341/Σ. 328/03 Φεβ 25/
ΓΕΣ/ΓΕΠΣ-ΔΣΕ/ΔΕΚΠ/3α
Προκήρυξη πλήρωσης μίας (1) θέσης Διδακτικού
Ερευνητικού Προσωπικού (Δ.Ε.Π.), του Τμήματος Στρατιωτικών Επιστημών της Στρατιωτικής
Σχολής Ευελπίδων (Σ.Σ.Ε.), στον Τομέα Μαθηματικών και Επιστημών Μηχανικού, λόγω εξέλι-
ξης στη βαθμίδα του Αναπληρωτή Καθηγητή, με
γνωστικό αντικείμενο «Μηχανική και Τεχνολογία
Άμορφων Πολυλειτουργικών Υλικών».
Ο ΔΙΟΙΚΗΤΗΣ
ΤΗΣ ΣΤΡΑΤΙΩΤΙΚΗΣ ΣΧΟΛΗΣ ΕΥΕΛΠΙΔΩΝ
Έχοντας υπόψη:
α. Τα άρθρα 1, 5, 9, 10, 11 και 25 του ν. 3187/2003 «Ανώτατα Στρατιωτικά Ιδρύματα (Α.Σ.Ε.Ι.)», όπως τροποποιή-
θηκε και ισχύει με τον ν. 5110/2024 (Α’ 75).
β. Το υπό στοιχεία ΔΙΠΠ/Φ.ΕΠ.11/85/8044/06.05.2011
έγγραφο του Υπουργού Εσωτερικών, Αποκέντρωσης και
Ηλεκτρονικής Διακυβέρνησης «Προκηρύξεις - Εξελίξεις
Μελών Δ.Ε.Π. Πανεπιστημίων».
γ. Το άρθρο 1 του ν. 4250/2014 «Διοικητικές Απλουστεύσεις - Καταργήσεις, Συγχωνεύσεις Νομικών Προ-
σώπων και Υπηρεσιών του Δημοσίου Τομέα - Τροποποίηση Διατάξεων του π.δ. 318/1992 (Α’ 161) και λοιπές
ρυθμίσεις» (Α’ 74).
δ. Το άρθρο 28 του ν. 4305/2014 «Αυτεπάγγελτος Έλεγχος των Δικαιολογητικών των Υποψηφίων για Διορισμό
ή Πρόσληψη» (Α’ 237).
ε. Τον Γενικό Κανονισμό Προστασίας Δεδομένων (ΕΕ)
2016/679 (Γ.Κ.Π.Δ.).
στ. Το π.δ. 50/2018 «Οργανισμός της Στρατιωτικής
Σχολής Ευελπίδων» (Α’ 92).
ζ. Τον ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016, για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α’ 137).
η. Τον ν. 4957/2022 «Οργάνωση - Λειτουργία ΑΕΙ/Τίτλοι Σπουδών Αλλοδαπής/Εκκλ. Επαρχίες/ΙΕΚ/Σχολική
Εκπαίδευση κ.λπ.» (Α’ 141).
θ. Την υπό στοιχεία 29103/24 Οκτ 24 αίτηση εξέλιξης
του ενδιαφερόμενου Επίκουρου Καθηγητή.
ι. Το υπό στοιχεία 18/14 Νοε 24 πρακτικό του Εκπαιδευτικού Συμβουλίου (ΕΣ) της Στρατιωτικής Σχολής Ευ-
ελπίδων (Σ.Σ.Ε.).
ια. Την υπό στοιχεία Φ.391/3/5604/Σ.67/14 Ιαν 25/ΣΣΕ/
ΚΟΣΜΗΤΕΙΑ.
ιβ. Την υπό στοιχεία 1367612/22 Ιαν 25 βεβαίωση ΓΕΣ/ΔΟΙ.
ιγ. Το υπό στοιχεία Φ. 391/06/9341/Σ. 328/03 Φεβ 25/
ΓΕΣ/ΓΕΠΣ-ΔΣΕ/ΔΕΚΠ/3α έγγραφο, με το οποίο εγκρίθηκε
η έκδοση προκήρυξης Πλήρωσης μίας (1) θέσης Διδακτικού Ερευνητικού Προσωπικού (Δ.Ε.Π.) του Τμήματος
Στρατιωτικών Επιστημών της Στρατιωτικής Σχολής Ευελπίδων (Σ.Σ.Ε.), λόγω εξέλιξης στην επόμενη βαθμίδα.
ιδ. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, προκηρύσσει:
1. Την πλήρωση μίας (1) θέσης Διδακτικού Ερευνητικού Προσωπικού (Δ.Ε.Π.), του Τμήματος Στρατιωτικών
Επιστημών της Στρατιωτικής Σχολής Ευελπίδων (Σ.Σ.Ε.),
στον Τομέα Μαθηματικών και Επιστημών Μηχανικού,
στη βαθμίδα του Αναπληρωτή Καθηγητή, στο γνωστικό
αντικείμενο «Μηχανική και Τεχνολογία Άμορφων Πολυλειτουργικών Υλικών».
2. ΠΡΟΣΟΝΤΑ ΥΠΟΨΗΦΙΩΝ
Οι υποψήφιοι για την ανωτέρω θέση Δ.Ε.Π. απαιτείται
να έχουν τα προσόντα που ορίζονται στο άρθρο 21 του
ν. 5110/2024.
Ειδικότερα:
α. Προϋπόθεση για την εκλογή σε θέση Δ.Ε.Π. είναι η
κατοχή διδακτορικού διπλώματος. Η διαπίστωση της
συνάφειας της διδακτορικής διατριβής ή του όλου ερευνητικού έργου των υποψηφίων με το γνωστικό αντικείμε-
νο της υπό πλήρωση θέσης Δ.Ε.Π. αποτελεί ευθύνη της
τριμελούς εισηγητικής επιτροπής και του εκλεκτορικού
σώματος.
β. Για τη θέση Αναπληρωτή Καθηγητή, απαιτούνται:
1. Τέσσερα (4) τουλάχιστον έτη αυτοδύναμης διδασκαλίας, μετά την απόκτηση του διδακτορικού διπλώματος,
στο γνωστικό αντικείμενο του Τομέα ή τουλάχιστον τέσσερα (4) έτη εργασίας σε αναγνωρισμένα ερευνητικά Κέ-
ντρα της ημεδαπής ή της αλλοδαπής ή αναγνωρισμένο
επαγγελματικό έργο σε σχετικό επιστημονικό πεδίο ή
συνδυασμός των παραπάνω.
2. Πρωτότυπες δημοσιεύσεις σε επιστημονικά περιοδικά, από τις οποίες ένας αριθμός πρέπει να είναι αυ-
τοδύναμες ή πρωτότυπες επιστημονικές μονογραφίες,
εκτός από τη διδακτορική διατριβή. Για την εκλογή συνεκτιμάται κατά πόσο το συνολικό ερευνητικό έργο του
υποψηφίου έχει συμβάλει στην πρόοδο της επιστήμης
και αναγνωρίζεται από άλλους ερευνητές.
γ. Η κρίση για την εκλογή μελών Δ.Ε.Π. βασίζεται κατά
τον νόμο στο συνολικό διδακτικό έργο των κρινομένων,
στη συνολική τους επιστημονική και ερευνητική δραστηριότητα, με έμφαση στη διεθνή τους παρουσία, ικανό
μέρος των οποίων πρέπει να έχει συντελεσθεί κατά τα
τελευταία πέντε έτη από την υποβολή της αίτησης για
εξέλιξη ή εκλογή. Στοιχεία τα οποία συνεκτιμώνται ιδιαίτερα κατά την κρίση για κατάληψη θέσης Δ.Ε.Π. είναι το
ήθος, η προσωπικότητα του υποψηφίου και η κοινωνική
του προσφορά. Είναι δυνατή η εκλογή και εν ενεργεία
αξιωματικών οι οποίοι καταλαμβάνουν την αντίστοιχη
θέση, αφού προηγουμένως παραιτηθούν από την ενεργό
υπηρεσία μετά την εκλογή τους.
3. ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ
α. Αντίγραφο δελτίου αστυνομικής ταυτότητας ή διαβατηρίου.
β. Αίτηση σε έντυπη μορφή, στην οποία θα καθορίζεται η θέση και το γνωστικό αντικείμενο για τα οποία
ενδιαφέρεται να κριθεί ο υποψήφιος. Στην αίτηση πρέπει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 656/24.02.2025
να αναφέρεται υποχρεωτικά η διεύθυνση ηλεκτρονικού
ταχυδρομείου του υποψηφίου.
γ. Βιογραφικό σημείωμα και πλήρες αναλυτικό υπόμνημα (εγγράφως και σε ηλεκτρονική μορφή) για την
εκπαιδευτική, ερευνητική και επαγγελματική δραστηριότητα του υποψηφίου.
δ. Αντίγραφα των πτυχίων και των τίτλων σπουδών της
ημεδαπής. Οι τίτλοι σπουδών, οι οποίοι έχουν χορηγηθεί
από Ανώτατα Εκπαιδευτικά Ιδρύματα (ΑΕΙ) του εξωτερικού, θα πρέπει να φέρουν τις νόμιμες θεωρήσεις και να
συνοδεύονται από απόφαση ισοτιμίας από την αρμόδια
Αρχή (ΔΟΑΤΑΠ). Οιοδήποτε ξενόγλωσσο δικαιολογητικό
έγγραφο να συνοδεύεται από επίσημη μετάφραση.
ε. Πρωτότυπα επιστημονικά δημοσιεύματα.
στ. Αντίγραφο διδακτορικής διατριβής.
ζ. Αποδεικτικά συναφούς επαγγελματικής ή εκπαιδευτικής προϋπηρεσίας (όπου απαιτείται).
η. Υπεύθυνη δήλωση του ν. 1599/1986, στην οποία να
αναφέρεται ο Δήμος στον οποίο είναι δημότες, ο τόπος
και ο χρόνος γέννησης, ο τρόπος και ο χρόνος κτήσης
της ελληνικής ιθαγένειας και ο στρατιωτικός αριθμός
(μόνο για άρρενες), προκειμένου η Σχολή να προβεί αυτεπάγγελτα στην αναζήτηση πιστοποιητικού γέννησης
και οικογενειακής κατάστασης.
θ.  Για πολίτες κρατών-μελών της Ευρωπαϊκής Ένωσης,
προσκομίζεται αντίστοιχο πιστοποιητικό της αρμό­διας
Αρχής του κράτους, την ιθαγένεια του οποίου έχει ο
υποψήφιος.
ι. Αντίγραφο ποινικού Μητρώου δικαστικής χρήσης
και πιστοποιητικό στρατολογικής κατάστασης θα αναζητηθούν αυτεπάγγελτα από την υπηρεσία η οποία θα
προβεί στην έκδοση της τελικής πράξης του διορισμού.
ια. Υπεύθυνη δήλωση του ν. 1599/1986, με την οποία οι
υποψήφιοι οι οποίοι υπόκεινται σε στράτευση δηλώνουν
ότι έχουν εκπληρώσει τις στρατολογικές τους υποχρεώσεις και σε αρνητική περίπτωση ότι δεσμεύονται πως θα
έχουν εκπληρώσει τις στρατιωτικές τους υποχρεώσεις ή
θα έχουν απαλλαγεί νόμιμα από αυτές προ της έκδοσης
της πράξης διορισμού τους.
ιβ. Πιστοποιητικό υγείας σύμφωνα με τις διατάξεις του
άρθρου 7 του ν. 3528/2007 (Α’ 26).
ιγ. Οι υποψήφιοι πολίτες κράτους-μέλους της Ευρωπαϊκής Ένωσης, οφείλουν να υποβάλουν απαραιτήτως κατά
την υποβολή της υποψηφιότητας, εκτός των παραπάνω
δικαιολογητικών και πτυχίο ή μεταπτυχιακό τίτλο σπουδών ελληνικού Α.Ε.Ι. ή απολυτήριο ελληνικού Λυκείου ή
εξαταξίου Γυμνασίου ή πιστοποιητικό ελληνομάθειας επιπέδου Γ2’ από το Κέντρο Ελληνικής Γλώσσας, με το οποίο
θα αποδεικνύεται η πλήρης γνώση και η ευχερής χρήση
της ελληνικής γλώσσας, σύμφωνα με το άρθρο 11 του
π.δ. 363/1998 (Α’ 242), όπως τροποποιήθηκε και ισχύει.
4. Για τα παραπάνω δικαιολογητικά, διευκρινίζονται
τα εξής:
α. Τα Α.Σ.Ε.Ι. δεν μετέχουν εισέτι στο ηλεκτρονικό σύστημα ολοκληρωμένης διαχείρισης διαδικασιών εκλο-
γής και εξέλιξης μελών Δ.Ε.Π. (ηλεκτρονική πλατφόρμα
ΑΠΕΛΛΑ) του Υπουργείου Παιδείας και Θρησκευμάτων.
Είναι συνεπώς απολύτως απαραίτητη για τη διεξαγωγή
της διαδικασίας εκλογής η συμπερίληψη στην αίτηση
διεύθυνση ηλεκτρονικού ταχυδρομείου των υποψηφίων. Για τον ίδιο λόγο ζητείται τόσο η έγγραφη όσο και η
ηλεκτρονική υποβολή των δικαιολογητικών,
β. τα αναγραφόμενα στο βιογραφικό σημείωμα, καθώς
και κάθε άλλη σχετική αναφορά, επέχουν θέση υπεύθυνης δήλωσης,
γ. απολύτως απαραίτητα δικαιολογητικά θεωρούνται
το βιογραφικό σημείωμα, τα επικυρωμένα αντίγραφα
του συνόλου των πτυχίων και των τίτλων σπουδών των
υποψηφίων, το αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα, καθώς
και οι επιστημονικές εργασίες. Επίσης, η υπεύθυνη δήλωση ως προς τη στρατολογική κατάσταση και για τους
πολίτες κρατών μελών της ΕΕ τα αποδεικτικά ελληνικής
γλωσσομάθειας,
δ. τα δικαιολογητικά των υποπαρ. 3η και 3θ πρέπει να
κατατεθούν από τους υποψήφιους, το αργότερο μέχρι
την ημερομηνία διεξαγωγής της διαδικασίας εκλογής.
Το δικαιολογητικό της υποπαρ. 3ια υποβάλλεται από
τον υποψήφιο ο οποίος έχει εκλεγεί, εφόσον του ζητηθεί,
ε. τα δικαιολογητικά των υποπαρ. 3γ, 3δ, 3ε, 3στ και 3ζ
υποβάλλονται τόσο σε έντυπη όσο και σε ηλεκτρονική
μορφή (CD ή flash memory ή άλλο αποθηκευτικό μέσο).
5. Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους-μέλους της
Ευρωπαϊκής Ένωσης, στο οποίο δεν προβλέπεται όμοιο
κώλυμα διορισμού.
6. Η κατάθεση και παραλαβή των αιτήσεων και των
δικαιολογητικών πραγματοποιείται είτε απευθείας στη
Κεντρική Γραμματεία της Σ.Σ.Ε. είτε ταχυδρομικώς με
συστημένη επιστολή (με ευανάγνωστη ημερομηνία και
σφραγίδα), με ευθύνη του υποψηφίου/αποστολέα, εντός
διμήνου από την ημερομηνία του εγγράφου της ανακοίνωσης στον ημερήσιο τύπο, στην παρακάτω διεύθυνση:
Στρατιωτική Σχολή Ευελπίδων, Κοσμητεία,
Λεωφόρος Ευελπίδων, Βάρη Αττικής ΒΣΤ 902.
7. Οι υπεύθυνες δηλώσεις των υποπαρ. 3η και 3ια
μπορούν να αποσταλούν αποκλειστικά μέσω ηλεκτρονικού ταχυδρομείου στο e-mail: kosmitia@sse.gr, εφόσον
έχουν συνταχθεί ηλεκτρονικά δυνάμει του άρθρου 27
της Πράξης Νομοθετικού Περιεχομένου της 20-3-2020
(Α’ 68).
8. Διευκρινίζεται ότι αιτήσεις μέσω τηλεομοιοτυπίας
και ηλεκτρονικού ταχυδρομείου δεν γίνονται δεκτές.
9. Επισημαίνεται ότι η Σ.Σ.Ε. δεν είναι υποχρεωμένη να
ενημερώνει τους υποψηφίους για φακέλους οι οποίοι
έχουν ελλιπή δικαιολογητικά.
10. Για περισσότερες πληροφορίες παρακαλείσθε
όπως απευθύνεστε:
α. Στη Γραμματεία της Κοσμητείας της Στρατιωτικής Σχολής Ευελπίδων (Σ.Σ.Ε.), κατά τις εργάσιμες
ημέρες από 09:00 έως 13:00 ώρα και στα τηλέφωνα:
210-8904217, 210-8904257 και 210-8904258,
β. στην ιστοσελίδα της Σ.Σ.Ε.: www.sse.army.gr.
Αθήνα, 3 Φεβρουαρίου 2025
Ο Διοικητής
ΑΝΑΣΤΑΣΙΟΣ ΠΟΛΥΧΡΟΝΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 656/24.02.2025
ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ
Με την υπό στοιχεία Φ.421.2/3/215846/Σ.952/
10.02.2025 απόφαση του Διευθυντή Β’ Κλάδου του Γενικού Επιτελείου Ναυτικού, που εκδόθηκε στην Αθήνα σύμ-
φωνα με τις διατάξεις του άρθρου 61 του π.δ. 61/2010
(Α’ 99), «Οργανισμός Σχολής Ναυτικών Δοκίμων»:
Απολύονται από τη Σχολή Ναυτικών Δοκίμων, κατόπιν
αιτήσεών τους, οι παρακάτω Μάχιμοι, Ναυτικοί Δόκιμοι:
α. Κακλαμάνος Εμμανουήλ του Μανούσου, με Α.Γ.Μ.:
3900, που γεννήθηκε το έτος 2006, στον Πειραιά και είναι
εγγεγραμμένος στο Δημοτολόγιο του Δήμου Σαλαμίνας
του Νομού Αττικής.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 5438104714/11.02.2025).
β. Μπεσλεμέ Ιωάννα-Σεραφείμα του Δημητρίου, με
Α.Γ.Μ.: 3930, που γεννήθηκε το έτος 2004, στη Λαμία και
είναι εγγεγραμμένη στα Μητρώα Θηλέων του Δήμου
Λαμιέων του Νομού Φθιώτιδας.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 1179689366/11.02.2025).
γ. Ιωάννου Νικόλαο του Ιωάννη, με Α.Γ.Μ.: 3932, που
γεννήθηκε το έτος 2006, στο Κίελο και είναι εγγεγραμμένος στο Δημοτολόγιο του Δήμου Κερατσινίου - Δρα-
πετσώνας του Νομού Αττικής.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 5325257946/11.02.2025).
Ο Διευθυντής Β’ Κλάδου
ΚΩΝΣΤΑΝΤΙΝΟΣ ΠΙΤΥΚΑΚΗΣ
Ι
ΥΠΟΥΡΓΕΙΟ ΠΡΟΣΤΑΣΙΑΣ ΤΟΥ ΠΟΛΙΤΗ
ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ
Με την υπ’ αρ. 1647/25/315123/11.02.2025 απόφαση
του Προϊσταμένου Κλάδου Διοικητικής Υποστήριξης και
Ανθρώπινου Δυναμικού του Αρχηγείου της Ελληνικής
Αστυνομίας, που εκδόθηκε σύμφωνα με την περ. α του
άρθρου 5 της υπό στοιχεία 7002/12/1-στ’/27.09.1999
(Β’ 1845) κοινής απόφασης των Υπουργών Οικονομικών
και Δημόσιας Τάξης:
1. Γίνεται αποδεκτή η αίτηση παραίτησης από την
εκπαίδευση του Εκπαιδευόμενου Ειδικού Φρουρού
-712610- ΑΒΡΑΜΠΟΥ Αθανάσιου του Νικολάου, κατηγορίας Β’ (20%), διαγράφεται από την οικεία Σχολή και
απολύεται από την Ελληνική Αστυνομία. Η διαγραφή του
λογίζεται ως γενομένη από την επόμενη της υποβολής
της αίτησης παραίτησης από την εκπαίδευση, ήτοι από
07.02.2025.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 1121014111/06.02.2025).
2. Γίνεται αποδεκτή η αίτηση παραίτησης από την
εκπαίδευση του Εκπαιδευόμενου Ειδικού Φρουρού
-712444- ΦΑΝΟΥΡΑΚΗ Αντώνιου του Ιωάννη, κατηγορίας Β’ (20%), διαγράφεται από την οικεία Σχολή και απο-
λύεται από την Ελληνική Αστυνομία. Η διαγραφή του
λογίζεται ως γενομένη από την επόμενη της υποβολής
της αίτησης παραίτησης από την εκπαίδευση, ήτοι από
08.02.2025.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 1141532792/07.02.2025).
3. Γίνεται αποδεκτή η αίτηση παραίτησης από την
εκπαίδευση του Εκπαιδευόμενου Ειδικού Φρουρού
-712364- ΜΑΜΟΥΛΕΛΛΗ Νικόλαου του Ευστρατίου, κατηγορίας Α’ (80%), διαγράφεται από την οικεία Σχολή και
απολύεται από την Ελληνική Αστυνομία. Η διαγραφή του
λογίζεται ως γενομένη από την επόμενη της υποβολής
της αίτησης παραίτησης από την εκπαίδευση, ήτοι από
08.02.2025.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 1713593712/07.02.2025).
4. Γίνεται αποδεκτή η αίτηση παραίτησης από την
εκπαίδευση του Εκπαιδευόμενου Ειδικού Φρουρού
-712757- ΤΣΙΑΜΗ Θεόδωρου του Γεωργίου, κατηγο­
ρίας Α’ (80%), διαγράφεται από την οικεία Σχολή και
απολύεται από την Ελληνική Αστυνομία. Η διαγραφή
του λογίζεται ως γενομένη από την επόμενη της υποβολής της αίτησης παραίτησης από την εκπαίδευση, ήτοι
από 11.02.2025.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 4412124115/10.02.2025).
O Προϊστάμενος Κλάδου
ΔΗΜΗΤΡΙΟΣ ΤΣΑΜΠΗΡΑΣ

[Source: 20250300656.pdf | Tokens: 15777]